ทัณฑสถานกลางโรเว หมู่เกาะโซโลมอน
ที่อยู่ของอาชญากรทางเพศ ที่อันตรายที่สุดในประเทศ
ผมอยากให้พวกเธออภัยให้
และฆาตกร
ทำไมคุณถึงฆ่าลูกชายวัยสิบขวบ
ผมคุมความโกรธไม่ได้
ผมฟันเธอแบบนี้ 20 ครั้ง
ทางเรือนจำกำลังขาดแคลนเงินอย่างหนัก
สภาพของที่นี่มันโคตรเลวร้าย
มันมืด มันสกปรก
มันเลวร้ายสำหรับมนุษย์คนหนึ่ง
กรงคอนกรีต ที่นี่เป็นแค่นั้น
พวกเขาพึ่งพาโบสถ์ ในการปรับนิสัยนักโทษที่ไร้จิตสำนึก
ผมต้องแยกแยะว่าอะไรถูกอะไรผิด
ขอบคุณพระองค์ที่ทรงช่วยให้ลูกรอดพ้น
ผมจะมาถูกขังอยู่ที่โรเวเป็นเวลาหนึ่งสัปดาห์
เพื่อดูว่าศาสนาใช่คำตอบจริงๆ หรือไม่
แต่นี่ไม่ใช่ครั้งแรกที่ผมติดคุก
ผมชื่อราฟาเอล โรว์
ผมเคยต้องโทษที่อังกฤษ เพราะการฆาตกรรมที่ผมไม่ได้ก่อ
โทษของผมคือจำคุกตลอดชีวิต
ผมใช้เวลา 12 ปีในการล้างมลทิน
ตอนนี้ผมเดินทางไปทั่วโลก
เพื่อดูว่าชีวิตของนักโทษเป็นอย่างไร
เมื่อต้องอยู่ในคุกสุดโหดของโลก
(เปิดโลกคุกสุดโหด)
หมู่เกาะโซโลมอน หมู่เกาะห่างไกลในทะเลแปซิฟิก
บ้านของประชากรกว่า 700,000 คน
ซึ่งใช้ชีวิตด้วยเงินหกดอลลาร์ต่อวันโดยเฉลี่ย
เรือนจำที่มีความปลอดภัยสูงสุด เพียงหนึ่งเดียวของประเทศ
มีเป้าหมายอันทะเยอทะยาน
นั่นคือการปรับนิสัยผู้กระทำความผิดร้ายแรง
ด้วยงบประมาณที่น้อยนิด
ตอนนี้ผมอยู่บนรถตู้ส่งนักโทษ และกำลังมุ่งหน้าไปที่ทัณฑสถานโรเว
เรือนจำแห่งนี้เป็นที่คุมขัง นักโทษหัวรุนแรงของประเทศ
ทั้งฆาตกร โจร หัวขโมย
และผมได้ยินมาว่านักโทษส่วนใหญ่
ติดอยู่ที่คุกแห่งนี้เพราะคดีล่วงละเมิดทางเพศ ผู้หญิงและเด็กสาวจำนวนมาก
นั่นเป็นเรื่องที่ผมรับไม่ค่อยได้เท่าไร
เรือนจำพยายามจะเยียวยาบำบัดผู้กระทำผิด
นั่นคือสิ่งที่ผมได้ยินมา แต่พวกเขามีงบประมาณจำกัด
ในการที่จะทำแบบนั้น
แค่มองออกไปข้างนอก
ผมมองเห็นความยากจนแบบสุดขั้ว
และถ้าลงทุนให้กับชุมชนยังไม่ได้
แล้วเรือนจำล่ะจะเป็นยังไง
(วันที่ 1)
เข้ามาในถ้ำเสือแล้ว
ผมถูกค้นตัวทันทีที่เข้ามาในเรือนจำ
กางขาออก
เราแค่ตรวจหาของต้องห้าม อย่างเช่นพวกของมีคม
ของมีคมเล็กๆ อย่างเช่นมีดหรืออะไรแบบนั้น
โอเค คุณเคยเจอมีดเหรอ
- มีด ใช่ - มีดเหรอ
ก่อนจะไปที่ตึก ผมได้รับของใช้พื้นฐาน
ถอดกุญแจมือออก
โล่งอกไปที เพราะมันเจ็บมากๆ เลย
นี่เสื่อไว้ปูนอนของผมใช่ไหม
นี่เสื่อปูนอนของผมเหรอ
- นี่ล่ะ - ผ้าห่ม
- นี่ผ้าห่มของผม - ผ้าห่มของคุณ
- นี่ผ้าขนหนู - ผ้าขนหนู
- แล้วก็หมอน - หมอนคุณ
ในปี 2008 โรเวถูกเปลี่ยนสถานะ
ให้เป็นทัณฑสถานมากกว่าจะเป็นเรือนจำ
พร้อมด้วยหลักปรัชญาใหม่ ที่เน้นการปฏิรูปมากกว่าจะลงโทษ
แต่การขาดแคลนเงินทุนอย่างหนักก็มองเห็นได้ชัด
จนผมสงสัยว่ามันมีการเยียวยาบำบัด เกิดขึ้นจริงมากแค่ไหน
ตอนนี้ผมกำลังไปที่ตึกเอโค่ ผมเข้าใจว่ามันชื่อนี้
ตอนนี้ผมได้กลิ่นที่เหม็นสุดๆ
กลิ่นหวานของแดดแรงจัด ผสมกับกลิ่นอ่อนๆ ของปัสสาวะ
สภาพที่เห็นของที่นี่
เหมือนไม่ได้รับการดูแล
เห็นได้ชัดว่าผู้คุมอยากให้ผมรีบเข้าไป
ที่นี่มันมืดมาก
ผมจะต้องร่วมห้องกับนักโทษอีกสามคน
ที่นี่คือตึกเอ
- นี่ตึกเอเหรอ - ใช่
สวัสดี
- เป็นไงบ้าง - สบายดี
- ผมราฟาเอล - สวัสดี ผมแฟรงก์
- แฟรงก์นะ แฟรงก์ - ใช่
ยินดีที่ได้รู้จัก ผมต้องวางนี่ไว้ตรงไหน
วางที่นอนของคุณไว้บนนี้
- บนนี้เหรอ - ใช่
- โอเค - นั่นที่ของคุณ
ไหนที่ของคุณ
นี่ที่ของผม
- ข้างล่างนั่น - ใช่
ส่วนนี่คือที่ของคุณอาเลสซิโอ
อาเลสซิโอ โอเค
ส่วนนี่คือที่ของคุณจูเนียร์
อ้อ โอเค
งั้นห้องนี้ก็อยู่กันสี่คน ผมคือหนึ่งในนั้น แล้วนี่ก็คือเตียงนอน
นี่แล้วก็ข้างบนนี้
ใช่
ว้าว
นานไหมกว่าคุณจะชินกับการนอนบนนี้
ครับ ครั้งแรกของเรามันลำบากมากเลย
แล้วตอนนี้ล่ะ
เราก็ต้องหัดนอนให้มันได้
เดี๋ยวคุณก็อาจจะชินกับไอ้เตียงนอนนี่
- รูปบนกำแพงนั่นใครวาด - ครับ
คุณอาเลสซิโอเป็นคนวาด
แล้วกิจกรรมต่างๆ ล่ะ
คุณดูแข็งแรงบึกบึนทีเดียว ที่นี่มียิมหรือเปล่า
ไม่มี
- ไม่มีเครื่องยกน้ำหนักเลยเหรอ - ไม่มีเลย
- ไม่มีอะไรแบบนั้นในคุก - ไม่
นี่ห้องน้ำของคุณเหรอ
ครับ นั่นห้องน้ำ
โอเค
กดน้ำตรงนี้
โอเค
แล้วที่นี่มีฝักบัวให้คุณ…
คุณต้องไปอาบน้ำที่ห้องอาบน้ำ มันอยู่ข้างนอก
พาผมไปดูหน่อยสิ โอเค
เปิดเลย
- ใช่ นั่นเป็นฝักบัวทำเอง - ฝักบัวทำเอง
โอเค
จุดแวะสุดท้ายของทัวร์ชมดูตึก คือพื้นที่เล็กๆ ด้านนอก
สวยนะ เป็นฉากหลังที่สวยเลย
อย่างน้อยนั่นก็คืออิสรภาพ จริงไหม
ใช่ครับ
ใช่เลย
นี่คือสิ่งที่คุณเป็นอยู่สินะ
- ห้องขัง เฉลียง… - ใช่ เฉลียง แล้วก็นี่
ดูเหมือนนักโทษที่ตึกของผม เพียงแต่ทำอะไรฆ่าเวลา
เพื่อรอให้ถึงการขานชื่อในตอนค่ำ
โอเค สวัสดีนะ
ขอบคุณ
- ราฟาเอล โรว์ - ครับผม
- อาเลสซิโอ - ครับผม
- แฟรงกี้ ราโมล่า - ไงครับ
- จบแล้ว แนะนำตัวเลย - โอเค
พี่ชายคนนี้จะแนะนำตัว เขาเป็นเพื่อนเรา
ผมชื่อราฟาเอล โรว์
ขอบคุณที่ต้อนรับผม
เรากำลังจะกล่าวบทภาวนากัน โอเคนะ
- ทุกคนเลยเหรอ - ใช่ ทุกคนเลย
ถึงจะไม่ได้นับถือศาสนาน่ะเหรอ
ไม่ๆ เอาตามสมัครใจ
ชาวเกาะโซโลมอนราวๆ 90 เปอร์เซ็นต์ นับถือศาสนาคริสต์
และคนที่นี่ก็มีศรัทธาแรงกล้าแม้แต่ในคุก
การบุกรุกของเรา เฉกเช่นที่เราอภัยให้แก่ผู้บุกรุกเรา
นักโทษทุกคนดูจะเป็นผู้ศรัทธา
เรามีผู้นำสามคน
ตัวแทนตึกหนึ่งคน หัวหน้าหนึ่งคน และผู้นำทางจิตวิญญาณหนึ่งคน
โอเค
พวกเขาจะเป็นผู้นำสวด
นี่คือผู้นำทางจิตวิญญาณ เผื่อคุณอยากไปรู้จักเขา
โอเค สวัสดีครับ
ยินดีที่ได้รู้จัก คุณคือผู้นำทางจิตวิญญาณสินะ
หน้าที่ของผู้นำทางจิตวิญญาณคืออะไร
ผมพยายามจะพาหนุ่มๆ เหล่านี้
เข้าไปใกล้ชิดพระเจ้าให้มากขึ้น
และใคร่ครวญคำสอนในพระคัมภีร์ไบเบิล
เพื่อนำมาแบ่งปัน
โอเค แล้วทำไมคุณถึงรับหน้าที่นี้
เพราะผมโตมาในครอบครัวคริสต์
แล้วคุณทำอะไรถึงได้ติดคุก
ผมถูกจับในข้อหาข่มขืนหนึ่งกระทง
- ข่มขืนหนึ่งกระทง - ใช่
แล้วคุณโดนโทษนานแค่ไหน
สามปี
แล้วคุณสำนึกผิดหรือยัง
- คุณเสียใจที่ทำความผิดไหม เสียใจเหรอ - ครับ
ผมไม่ได้ตั้งใจจะก่อคดี
มันเป็นความผิดพลาดครั้งใหญ่
- ผมโดนแอลกอฮอล์ครอบงำ - โดนแอลกอฮอล์ครอบงำเหรอ
- คุณก่อคดีครั้งแรกเลยหรือเปล่า - นั่นเป็นครั้งแรกเลยครับ
แล้วผมก็มาอยู่ที่นี่
ผมพยายามจะเป็นคนใหม่ตอนที่ได้ออกไปจากที่นี่
ทุกคนที่นี่อ้าแขนต้อนรับผม
แต่มันก็ยังเป็นสถานที่ที่น่ากลัวอยู่ดี
ความรู้สึกแรกของผมคือ สภาพของที่นี่มันโคตรเลวร้าย
มันมืด มันสกปรก มันเหม็น
ผู้นำทางจิตวิญญาณ ที่คอยชี้ทางให้คนเหล่านี้ก็เป็นนักข่มขืน
เขาไม่คิดปิดบังเรื่องที่เขาข่มขืนผู้หญิง เพราะฤทธิ์แอลกอฮอล์
สัปดาห์นี้จะต้องโหดแน่ๆ
ผมแน่ใจเลย
(วันที่ 2)
เช้าแรกของผมที่โรเว
- คุณช่วยผมหน่อยสิ - โอเค
ให้ผมดูเส้นเหรอ
ผมรู้สึกดีที่ได้เห็นว่าอย่างน้อยวันนี้ก็มีกิจกรรม
ออกชัดเจน
การแข่งวอลเลย์บอลประจำตึก
คะแนน 11-5
นี่เป็นโอกาสให้คนเหล่านี้ ได้ปลดปล่อยพลังงานที่เก็บไว้
หลังจากอุดอู้อยู่ในตึกมานานหลายชั่วโมง
เขาโอเค
หลังแข่งจบ หนึ่งในผู้คุม ที่ทำงานมานานที่สุดชื่อปีเตอร์
ก็อาสาพาผมไปชมส่วนที่เหลือของเรือนจำ
ในอดีต โรเวมีโปรแกรมฝึกงาน ที่หลากหลายให้นักโทษ
ทั้งงานไม้ งานอบขนม งานเย็บปัก
โซนนี้มันคืออะไรครับ
- ห้องแรกเป็นโรงอบขนม - ครับ
ห้องที่เหลือคือห้องเรียนและห้องตัดเสื้อ
โรงอบขนมเสียหายชำรุด
ห้องตัดเสื้อปิดไปเพราะโควิด
ตอนนี้ก็ยังไม่กลับมาเปิด
โปรแกรมอื่นๆ สำหรับนักโทษถูกพักเอาไว้เช่นกัน
ที่นี่มีกิจกรรมบำบัดเยียวยาเยอะไหม
อันที่จริงก็ไม่เยอะ แต่เราพยายาม
เรากำลังพยายามเต็มที่
แล้วบล็อกนี้คืออะไร
บล็อกนั้น
มีไว้จัดการนักโทษที่ประพฤติตัวไม่ดีและ…
- เป็นตึกขังแยกเหรอ - ใช่ครับ
- คนสติไม่ปกติก็จะอยู่ในนี้ - คนสติไม่ปกติ
เพราะไม่มีงบสำหรับ การดูแลสุขภาพอย่างเหมาะสม
นักโทษที่มีอาการป่วยทางจิตจะถูกขังรวมกัน
กับนักโทษที่ถูกลงโทษ
ผมมาที่ตึกซึ่งพวกเขาบอกว่าเป็นโซนขังแยก
พวกนักโทษ
แค่เตร็ดเตร่ไปมา
ที่นี่ดูสกปรกมาก
แล้วก็หดหู่
เท่าที่ผมเห็น
ที่นี่มีเครื่องอำนวยความสะดวกและเจ้าหน้าที่
ที่ดูแลช่วยเหลือนักโทษแค่น้อยนิด
พวกเขาแขวนผ้าที่ซักเอาไว้
พวกเขามีพรม เสื่อ แล้วก็ผ้าห่ม
ไม่มีฟูกนอน
อากาศที่ถ่ายเทในกรง
ผมรู้สึกเหมือนมันน้อยมาก
กรงคอนกรีต ที่นี่เป็นแค่นั้น
ผมได้ยินมาว่าที่เรือนจำแห่งนี้ พวกเขาพยายามจะยกระดับโปรแกรมบำบัด
แต่ผมไม่เห็นวี่แววของการบำบัด ในโซนขังแยกเลย
และสำหรับผมคนที่เคยเห็นที่แบบนี้มานักต่อนัก
นี่คือการลงโทษจริงๆ มันโหดร้ายมาก
หมู่เกาะโซโลมอนมีอัตราการเกิด คดีความรุนแรงทางเพศสูงที่สุดในโลก
แต่ต่างจากในหลายๆ ประเทศ
นักโทษคดีทางเพศไม่ได้ถูกขังแยก จากนักโทษส่วนใหญ่ที่นี่
เพื่อนร่วมห้องของผม แฟรงกี้ ผมยังไม่ได้ถามว่าเขาไปโดนคดีอะไรมา
นี่ไม่ใช่ความผิดครั้งแรกของคุณสินะ
คุณเคยก่อคดีมาแล้ว
ครั้งล่าสุดผมโดนโทษสี่ปี
ในข้อหาจี้ปล้น
แล้วคุณติดคุกมาแล้วกี่ครั้ง
ผมจำไม่ได้จริงๆ
คุณจำไม่ได้เหรอว่าคุณมาที่นี่กี่ครั้งแล้ว
แล้วตอนติดคุกครั้งแรก คุณอายุเท่าไร
ผมอายุ 16
- อายุ 16 - ใช่
แล้วตอนนี้คุณ 30 เท่าไร
ผม 36 แล้ว
งั้นคุณก็เข้าๆ ออกๆ คุกมา 20 ปีแล้ว
แฟรงกี้ก็เพิ่งได้รับการปล่อยตัวจากโซนขังแยก
สองปีที่ผ่านมา เขาใช้เวลาส่วนใหญ่อยู่ที่นั่น
คุณคงลำบากมากแน่ๆ
มากครับ
คุณก็เห็นที่นั่นแล้ว มันเลวร้ายสำหรับมนุษย์คนหนึ่ง
มันทั้งมืดทั้งร้อน
คุณเกือบเสียสติเลยหรือเปล่า
ใช่
มันเป็นความรู้สึกที่ผมไม่เคยมีมาก่อน
ผมมีเมีย มีลูกชายสองคน
ลูกชายคุณอายุเท่าไรกันบ้าง
คนหนึ่งเจ็ด อีกคนสาม
งั้นคนที่สามขวบก็เกิดก่อนคุณเข้าคุกไม่นาน
พวกเขาทั้งคู่มาเยี่ยมคุณบ้างไหม
เขายังไม่เคยมาเจอผม
สองปีครึ่งที่ผ่านมา เขาไม่มาหาคุณเลยเหรอ
สองปีครึ่งแล้ว
ช่วงที่ผมถูกจับ ไม่มีใครมาเยี่ยมผม
- เหรอ - ไม่ว่าจะครอบครัวหรือใคร
แฟรงกี้ถูกส่งไปโซนขังแยก
เพราะเขาหลบหนีออกไปจากโรเวได้สำเร็จ
- มีคนร่วมด้วยกี่คน - เยอะมากครับ
นี่คือสิ่งที่เราใช้
- สลักเกลียว - คุณเอามันออกมาสินะ
เราเอามันออกมาจากแป้นกุญแจ
จากนั้นเราก็ใช้ไอ้นี่
เจาะลวดพวกนั้น
คุณปีนขึ้นไปเจาะมันแล้วลอดผ่านไปเหรอ
เรากระโดดข้ามลวดหนาม
แล้วคุณก็ออกไป
- จากนั้นเราก็วิ่งหน้าตั้ง - คุณวิ่งหนี
ผ่านไปสองเดือน พวกเขามาจับผม
แล้วก็ส่งผมตรงเข้าโซนขังแยกเลย
หลังการหลบหนี การรักษาความปลอดภัยก็เข้มงวดขึ้น
และหลังจากต้องถูกขังแยกเป็นเวลานาน
แฟรงกี้ก็ไม่คิดจะทำอีก
ระหว่างที่เราคุยกัน นักโทษคนอื่นๆ ก็ได้มารวมตัวกัน
เพื่อทำพิธีในตอนค่ำ
ผมอยากเห็นจริงๆ ว่า มันมีความหมายกับพวกเขามากแค่ไหน
ได้เวลาสวดแล้ว สวัสดียามค่ำทุกคน
- สวัสดี - พระเจ้านั้นแสนประเสริฐ
- ตลอดกาล - ตลอดกาล
พระเจ้านั้นแสนประเสริฐ
เห็นได้ชัดว่านักโทษเหล่านี้ รักในศาสนาอย่างจริงใจ
แต่มันสร้างความเปลี่ยนแปลงจริงๆ ได้หรือเปล่า
ที่ผมเห็น ทุกคนอุทิศตัวให้กับพระเจ้า
- อุทิศตัวให้กับพระเยซู - ใช่
และดูจะซาบซึ้งกันเป็นอย่างมาก
แต่พวกเขาทุกคนก็เป็นนักโทษ ทุกคนเคยก่อคดีมา
พวกเขาทุกคนทำสิ่งที่พระเจ้า และคนดีๆ และชาวคริสต์
ไม่สมควรจะกระทำ
ใช่ครับ เมื่อพวกเขาเผชิญกับความลำบากในนี้
พวกเขาจะเข้าใจว่า สิ่งที่พวกเขาเคยทำมันไม่ถูกต้อง
ถ้าคุณอุทิศตัวให้กับการทำสิ่งนี้
คุณก็ต้องทำมันจริงๆ จากใจ
ผมยังกังขาอยู่ แต่ผมก็อยากจะเห็นว่า
ศรัทธาในศาสนาที่เข้มแข็ง
จะช่วยให้นักโทษเปลี่ยนตัวเองได้มากแค่ไหน
(วันที่ 3)
งานที่ผมได้รับมอบหมายให้ทำในวันนี้ เป็นหนึ่งในไม่กี่งานที่มีให้ทำที่โรเว
ผมถูกสั่งให้ไปหาคนที่ชื่อมัสติน
วันนี้ผมได้รับหน้าที่ไปช่วยงานเขาในครัว
มัสติน
สวัสดี
- สวัสดี - มัสตินใช่ไหม สวัสดี
- ผมถูกสั่งให้มาช่วยงานคุณกับทีม - โอเค ดี
การได้ทำงานครัวคือรางวัลของการประพฤติตัวดี
นี่อาหารค่ำ
- โอเค จะให้ผมทำแบบนั้นสินะ - ใช่
ตอนอยู่นอกคุก คุณไม่ได้ทำงานนี้ใช่ไหม
ไม่ ตอนอยู่ข้างนอก เราไม่ทำอาหาร
เมียเราคือคนที่ทำอาหาร
ภรรยาคุณเป็นคนทำอาหาร แล้วผู้ชายไม่ทำเหรอ
- ผู้ชายไม่ทำอาหาร - ทำไม
มันเป็นวัฒนธรรมของเรา ผู้หญิงต้องทำงานบ้านทั้งหมด
แม้แต่ในสมัยนี้เหรอ
สมัยนี้ก็ด้วย
แล้วชีวิตในคุกของคุณเป็นยังไงบ้าง
ลำบากมาก เรามองเห็นตัวเองไม่มีค่าอะไร
แล้วคุณติดคุกมานานแค่ไหน
สิบสี่ปีเก้าเดือนครับ
ต้องเป็นคดีฆาตกรรมแน่ๆ
ใช่ครับ
ช่วยผมหน่อย เราจะยกหม้อใบนี้กัน
ระวังด้วย เพื่อนเอ๋ย
มันหนักมากเลยสินะ
ใช่ แต่คุณแข็งแรงกว่าผมอีก
- พร้อมนะ ไปเลย - ครับ
ใช่ เอาไปไว้ตรงนั้น
หนักจังเลย
คุณยกมือเดียวเพราะอยากให้ผมรู้ว่า คุณแข็งแรงกว่าผมเหรอ
ใช่
- ข้างบนใช่ไหม - ใช่
- นั่นแหละ โอเค - แป๊บหนึ่ง
ผมจะตัก คุณปิดฝานะ
โอเค
ตรงนี้
มันเยอะแค่ไหน แล้วจะให้วางตรงไหน แค่วางซ้อนๆ กันไว้เหรอ
- วางซ้อนกันไว้ตรงนั้น - โอเค
ไม่ต้อง ผมจัดการเอง
แล้วคนที่คุณฆ่าเป็นใคร
ลูกชายผมเอง
ตอนนั้นลูกชายคุณอายุเท่าไร
น่าจะสิบขวบหรือ 11 นี่แหละ
คุณต้องเอาขนาดเดียวกันวางซ้อนกันไว้แถวละห้า
มันจะได้ไม่กินที่ เห็นไหม
มัสติน
ครับ
ทำไมคุณถึงฆ่าลูกชายวัยสิบขวบ
ผมไม่ได้…
ตั้งใจจะฆ่าเขา ผมแค่คิดจะสั่งสอนเขา
แบบที่พ่อสั่งสอนลูกชาย
คุณตั้งใจสั่งสอนลูกชาย แต่คุณฆ่าเขาเนี่ยนะ
และ
โชคไม่ดี
ที่เขาตาย
เขาไปทำอะไรผิด
เขาขโมยแตงโมของเพื่อนบ้าน
เพราะงั้นผมก็เลยโกรธ
ผมคุมความโกรธไม่ได้
ลูกชายคุณขโมยแตงโมของเพื่อนบ้าน และคุณก็ฆ่าเขาเป็นการลงโทษเหรอ
ผมตีเขาแล้วเขาก็ตาย
ใช้มือตีเหรอ หรือว่า…
- ใช้ไม้ครับ ใช่ - ใช้ไม้
แต่คุณต้องรู้สิว่า…
หรือไม่ก็น่าจะเห็นว่าคุณกำลังทำเกินไปแล้ว
มันอธิบายยาก
มันเลวร้าย
และผมก็รู้สึกผิด
ผมเริ่มหัดอะไรใหม่ๆ ในคุก
ดูเหมือนว่ามัสตินจะเปลี่ยนไปอย่างลึกซึ้ง
และสิ่งที่ช่วยให้เขามาถึงจุดนี้ ก็ดูจะเป็นศรัทธาของเขาเอง
ไม่ใช่โปรแกรมบำบัดใดๆ ของเรือนจำ
ตอนที่ผมรับพระคริสต์เป็นนายและพระผู้ไถ่ของผม
ผมไปเปิดพระคัมภีร์
ยอห์นบทที่ 1 วรรค 9 เขียนไว้ว่า
"ถ้าเราสารภาพบาปของเรา พระองค์ทรงซื่อสัตย์และเที่ยงธรรม
ก็จะทรงโปรดยกบาปของเรา
และจะทรงชำระเราให้พ้นจากการอธรรมทั้งสิ้น"
นี่คือข้อความให้กำลังใจที่ทำให้ผมมีหวัง
มันเปลี่ยนวิธีคิดของผมไป
คุณจะทำอะไรตอนที่ได้ออกไปจากที่นี่
ผมอยากไปช่วยงานชุมชนของผม
แล้วหลังจากสิ่งที่คุณทำ
คุณคิดว่าชุมชนของคุณจะต้อนรับคุณกลับไปไหม
- แน่ใจเหรอ - ใช่
ตอนนี้พวกเขาก็พร้อมต้อนรับผมกลับไปอยู่แล้ว
ในวัฒนธรรมของเรา และในคำสอนของศาสนาคริสต์
เรามีวิธีแก้ปัญหาทุกรูปแบบ
เพื่อยอมรับกันและกัน อภัยให้กันและกัน รวมทั้งรักกันและกัน
และด้วยสิ่งนั้น เราจะเริ่มต้นชีวิตใหม่
กับครอบครัวและชุมชนของเรา
ไม่ว่าเขาจะทำสำเร็จด้วยวิธีไหน
แต่มัสตินก็เหมือนจะยอมรับในความผิดของเขา
และเมื่อเวลานั้นมาถึงในที่สุด เขาจะพร้อมกลับไปยังบ้านของเขา
คุณต้องเอานี่ไปส่งให้คนที่รับช่วงต่อ และ…
- เขาจะแจกจ่ายให้คนในตึก - โอเค
นักโทษคนต่อไปที่ผมจะต้องร่วมงานด้วย
คริสโตเฟอร์
- สวัสดี - สวัสดี
เอาไอ้นี่ไปไว้ไหนครับ
ตามสัญลักษณ์ไปเลย
งานส่วนที่สองของผมในวันนี้
คือการแจกจ่ายอาหารกล่อง
ผมไม่รู้ว่ารสชาติมันเป็นยังไง เพราะผมยังไม่มีโอกาส
ได้ชิมอาหารพวกนี้ แต่กล่องมันร้อนมากเลย
- สวัสดี - สวัสดี
นี่ไงล่ะ
มีข้าว เส้นบะหมี่แล้วก็กะหล่ำปลี
ใช่
แล้วที่มีอยู่นิดๆ ในนั้น ผมได้กลิ่นปลา
ใช่
สิบสี่
สิบห้า
คุณทำงานเดิมทุกวันเลยเหรอ
- ใช่ - ทุกวันเหรอ
ใช่ครับ ทุกวันเลย
สองกล่องสุดท้าย
อืม
- ขอบคุณมากครับ - ครับ
ทำแบบนี้เลยใช่ไหม
เรือนจำแห่งนี้เป็นชุมชนเล็กๆ
และถ้าคุณมีศัตรู มันยากที่คุณจะหลบพวกเขาได้
คริสโตเฟอร์ดูกระวนกระวาย
คุณดูกังวลนิดๆ นะ คุณโอเคหรือเปล่า
มันลำบากมากสำหรับผม
ในแง่ไหนครับ
มันมีคนที่อยากจะหาเรื่องผมอยู่
- นั่นแหละ - แล้วทำไมคุณถึงติดคุก
คุณไปทำอะไรมา
คุณถึงติดคุกและมีคนไม่พอใจ
ฆาตกรรมครับ
ผมติดคุกเพราะเรื่องนั้น
ญาติของคนที่ตาย
ก็อยู่ในคุกเหมือนกัน
เล่าให้ผมฟังหน่อย เกิดอะไรขึ้น
ผู้ชายห้าคนจากหมู่บ้านของพวกเขา
ข่มขืนลูกสาวของผม
ข่มขืนลูกสาวคุณเหรอ
ใช่
ตอนนั้นลูกสาวคุณอายุเท่าไร
อายุ 15
เธอเป็นลูกสาวคนโตของผมและผมก็รักเธอมาก
คริสโตเฟอร์ล้างแค้นกับเด็กนักเรียนหญิง ที่ไม่รู้เรื่องอะไรด้วย
ซึ่งอายุ 15 เหมือนกัน
เธอมาจากหมู่บ้านเดียวกันกับคนร้ายที่ก่อคดีข่มขืน
ผมถูกความโกรธครอบงำ
ผมถึงได้ฆ่า
ผมตัดขาเธอทั้งสองข้าง
เอาเชือกผูกรอบคอเธอ
แล้วเอาไปมัดกับยอดไม้
คนที่คุณฆ่าเป็นญาติของคนบางคนที่อยู่ที่นี่เหรอ
ใช่ครับ
แล้วพวกเขากลัวคุณหรือคุณกลัวพวกเขา
ผมกลัวพวกเขา
เขากลัวพวกนั้น
พวกเขาสาบานว่าจะฆ่าผมให้ได้
ถ้าพวกเขามาตอนปลอดคน พวกเขาจะฆ่าผม
ดูเหมือนว่าโศกนาฏกรรมนี้จะยังไม่จบลง
(วันที่ 4)
คดีความรุนแรงโดยผู้หญิง ในหมู่เกาะโซโลมอนเป็นเรื่องที่หาได้ยากมาก
ทั้งประเทศมีผู้หญิงที่ต้องโทษจำคุกแค่หกคน
และทุกคนถูกขังอยู่ในโซนแยกที่โรเวแห่งนี้
ผมอยากจะรู้ว่าสภาพความเป็นอยู่ ของพวกเธอเป็นอย่างไร
คนที่มาต้อนรับผมคือเอลิซาเบธ
อรุณสวัสดิ์ครับ
อรุณสวัสดิ์
- พาผมไปดูรอบๆ หน่อยสิ - ได้เลย
เรามีห้องขัง
นี่คือที่นอนของคุณสินะ
ที่ฉันอยู่ตรงนั้น
คุณยังมีความเป็นส่วนตัวบ้าง ผู้ชายไม่ได้อะไรแบบนั้น
- จริงเหรอ - ครับ
แล้วที่นี่ก็หอมดี มันดูจะสะอาด
นี่ห้องที่สอง
- โอเค และนี่คือห้องที่สาม - และนี่คือห้องที่สาม
- มีคนอยู่แค่คนเดียวเหรอ - คนเดียวค่ะ
เธอมีอาการทางจิต…
- โอเค - เธอก็เลยอยู่คนเดียว
- โอเค เธอมีปัญหาทางจิต โอเค - ทางจิต ใช่
เพราะเธอฆ่าย่าของตัวเอง
เธอฆ่าย่าตัวเองเหรอ
ค่ะ แล้วก็หั่นเป็นสามท่อน
- หั่นเป็นสามท่อนเลยเหรอ - สามท่อน
ตัดแขนออก ตัดตรงนี้ ตรงนี้ แล้วก็ขา
และคุณก็ต้องอยู่กับเธอ
โดยที่ไม่รู้ว่าเธอจะทำร้ายคุณเมื่อไหร่น่ะเหรอ
- นั่นน่ากลัวนะ - ใช่ค่ะ
- คุณกลัวไหม - กลัวสิคะ
บล็อกนี้เรียบง่ายเช่นกัน
แต่มันก็สะอาดกว่าตึกที่ผมอยู่มาก
ในนี้เย็นกว่าเยอะเลย
และผู้หญิงเหล่านี้ก็ดูจะยุ่งกว่าพวกผู้ชายด้วย
ว้าว สุดยอด
ไอ้นี่ใช้ทำอะไรครับ
- นั่นพรมเช็ดเท้า - มันสวยมากเลย
เอลิซาเบธอ้างว่าที่เธอต้องติดคุก เป็นเพราะเธอถูกผู้ชายหัวรุนแรง
บีบให้ต้องทำความผิด
แต่ผมไม่มีทางยืนยันทุกอย่างที่เธอบอกผมได้
แล้วคุณมาติดคุกได้ยังไง
ฉันโดนเรื่องเงินค่ะ
- เรื่องเงิน - ใช่
- คดีฉ้อโกงใช่ไหม - ค่ะ
แล้วคุณทำแบบนั้นทำไม
แฟนฉัน
เอาแต่ขอเงินไม่หยุด
แต่ฉันมีเงินไม่พอจะให้เขา
ถ้าฉันไม่ให้เงินเขา เขาจะตบฉัน
- เขาเคยตบคุณเพราะเงินมาก่อนไหม - เคยค่ะ
คุณเห็นแผลเป็นพวกนี้ไหมคะ
- ฝีมือเขาเหรอ - ฝีมือเขาค่ะ
เขาขว้างหินใส่ฉัน
ความสัมพันธ์ที่บกพร่องระหว่างชายหญิง
ในหมู่เกาะโซโลมอน
เหมือนจะเป็นรากเหง้า ของอาชญากรรมมากมายที่นักโทษก่อ
ผมรู้มาว่าผู้ชายจำนวนมาก
มาที่นี่เพราะคดีล่วงละเมิดทางเพศ
ทำไมเรื่องนั้นถึงเป็นปัญหาของประเทศนี้
พวกเราไม่สำคัญ
พวกเขาเลยทำอะไรกับเราก็ได้
อย่างเช่นทำร้ายร่างกาย ล่วงละเมิดทางเพศ
พวกเขารู้ว่ามันผิดกฎหมาย
แต่พวกเขาก็ยังทำต่อไป
คุณคิดว่าทำไมเรื่องนั้น ถึงเป็นส่วนหนึ่งของวัฒนธรรมที่นี่
ทำไมผู้ชายถึงคิดว่า พวกเขาสามารถทำแบบนี้กับผู้หญิง
แล้วจะไม่โดนอะไร
พวกเขาบางคนอาจขาดการศึกษา
แต่ส่วนใหญ่แล้วมันเป็นเพราะพวกเขาเมา
แล้วผู้หญิงล่ะครับ คุณป้องกันตัวเองยังไงได้บ้าง
สิ่งเดียวที่ผู้หญิงทำได้
คือเคารพผู้ชาย
ผู้ชายเองก็ต้องเคารพเราด้วย
ก่อนผมจะกลับ
พวกผู้หญิงได้สวดภาวนาก่อนที่เราจะแยกย้าย
ขอบคุณที่คุ้มครองลูกในนามของพระเยซูเจ้า
ลูกขอสวดภาวนา อาเมน
ช่วยลูกด้วย
ลูกร้องวิงวอนต่อพระองค์
พระเยซูเจ้า ลูกยอมจำนน
โอ้ ลูกยอมจำนน
พระองค์ทรงเป็นดวงตะวันในตาลูก
ศรัทธาคือสิ่งเดียวที่นักโทษที่นี่
ทั้งผู้ชายและผู้หญิงสามารถใช้เป็นที่ยึดเหนี่ยว
กลับมาที่ตึกของผม
เพื่อนๆ ของแฟรงกี้กำลังร้องเพลงนมัสการ
ซึ่งพูดถึงการค้นหาอนาคตอันมีหวังภายนอกคุก
ภาษาพิดจินน่ะ
- โอเค - เหมือนภาษาอังกฤษที่ผิดๆ ถูกๆ
มันเหมือนกับเพลงคริสเตียน
โอเค
เนื้อหาพูดถึงอิสรภาพทางจิตวิญญาณ
ลูกเป็นอิสระเพราะรักของพระองค์
นั่นคือสิ่งที่พวกเขา…
- อิสระอยู่ในใจเหรอ - ใช่
(วันที 5)
เรือนจำมีงบประมาณไม่พอ
ในการจัดโปรแกรมบำบัดสำหรับนักโทษทุกคน
แต่เรือนจำได้เชิญบาทหลวงมา เพื่อเปิดหลักสูตรบำบัดยาว 12 สัปดาห์
และนักโทษคดีทางเพศจะต้องเข้าร่วมทุกคน
ผมได้ยินว่าจอห์น
นี่ไม่ใช่ชื่อจริงของเขา
เขาเข้าร่วมหลักสูตรนี้ด้วย
เขาถูกตัดสินในข้อหาประทุษร้ายทางเพศ
โดยมีเหยื่อจำนวนหลายคน
ผมอยากจะรู้ว่าเขามีความก้าวหน้ายังไงบ้าง
ทำตัวตามสบายนะ
- คุณนั่งตรงนั้นสิครับ - ได้เลย
ผมคิดว่าเขาอยากจะปิดประตู
ผมรู้สึกไม่ปลอดภัยนิดๆ
- เหรอ - คนเอาแต่จ้องผม
พวกเขาอาจมีแผนบางอย่าง
แผนไม่ดี กับดัก พวกเขาอยากจะฆ่าผม
หรือทำอะไรกับผม
แล้วคุณต้องโทษในคดีอะไรครับ
ผมโดนสี่กระทง
คดีกระทำอนาจาร
แล้วตอนนี้คุณรู้สึกยังไงกับเรื่องนั้น
กับสิ่งที่คุณทำ
ผมอยากให้พวกเธออภัยให้
ผมยอมรับผิดแล้ว และตอนนี้ผมกำลังชดใช้ความผิด
มีคนจำนวนมาก แต่ที่สำคัญยิ่งกว่าก็คือเหยื่อ
พวกเขาได้รับผลกระทบจากสิ่งที่คุณทำ
สิ่งที่คุณทำมันเลวร้ายมากๆ
ผมไม่มีอะไรจะแก้ตัว
คุณพูดถูก
จอห์นดูจะสำนึกผิดจากใจ
แต่น้ำเสียงของเขาเปลี่ยนไป
เมื่อเราคุยกันเรื่องโทษที่เขาได้รับ
คุณโดนโทษจำคุกนานกี่ปี
ผมโดนจำคุกหกปี มันทำให้ผมประหลาดใจมาก
มันไม่ควรจะเป็นแบบนี้
คุณคิดว่าโทษของคุณนานไปเหรอ
ถ้าเทียบกับคนอื่นๆ
พวกเขามีเพศสัมพันธ์แบบสอดใส่กับลูกสาว
แต่พวกเขาโดนจำคุกแค่ห้าปี
จอห์นชวนผมไปร่วมชั่วโมงบำบัด
กับบาทหลวงที่ทำงานกับนักโทษคดีทางเพศในคุก
เราเรียกมันว่าโปรแกรมบำบัด นักโทษคดีทางเพศโดยใช้ศรัทธา
อรุณสวัสดิ์
- นี่บาทหลวงไททัส รอรี่ - โอเค อรุณสวัสดิ์
อรุณสวัสดิ์ครับบาทหลวง นี่ราฟาเอล เช้านี้เขาจะมาร่วมกับเราด้วย
ในความเข้าใจของคุณ กิจกรรมนี้ให้อะไรกับคุณบ้าง
มันช่วยผมด้วยการมอบ…
ความคิดใหม่ๆ ให้กับผม
- ผู้หญิง - อืม
เราควรเคารพ และปฏิบัติต่อพวกเธออย่างเท่าเทียม
- จะเข้าใจผู้หญิงได้ยังไง - ใช่
เมื่อคุณมองพวกเธอ พวกเธอไม่ใช่วัตถุ
ที่คุณจะใช้ประโยชน์
พวกเธอถูกสร้างตามภาพลักษณ์ของพระเจ้า
ผู้ชายและผู้หญิงมีคุณค่าและศักดิ์ศรีเท่ากัน
ผมมีปัญหา
ในจิตวิญญาณผม
ตอนที่ผมออกไปจากที่นี่
ผมจะพยายาม ไม่ใช่พยายามสิ ผมจะต้อง…
- โดยมีพระองค์ทรงช่วย - ใช่
โดยมีพระองค์ทรงช่วย ผมต้องแยกแยะ…
ว่าอะไรถูกและอะไรผิด
อืม
- ขอบคุณ - ขอบคุณ
ขอบคุณ ดีใจที่ได้เจอคุณอีก
บาทหลวงไททัสทำงานกับ นักโทษคดีทางเพศที่โรเว
มานานแปดปีแล้ว
มันยากหรือเปล่าครับ
การต้องรับมือกับนักโทษจำนวนเยอะมาก
ที่โดนคดีแบบนี้มา
มันยากมากครับ มันยากมาก
มันสำคัญมากที่พวกเขาจะต้องเต็มใจรับผิดชอบ
ความผิดที่พวกเขาได้ทำลงไป
แบบนั้นพวกเขาก็คงจะไม่ทำมันอีก
คุณเน้นไปที่คนที่ถูกจับติดคุก
แต่คุณคิดว่ามันเป็นปัญหา ที่ใหญ่กว่าและกว้างกว่าหรือเปล่า
ใช่เลยครับ
คนที่ไม่ทำงานคือคนที่จะเข้าไปพัวพันกับปัญหา
ซาตานจะหางานให้กับคนที่ไม่มีอะไรทำ
พวกเขาอาจจะบอกว่า "ผมอยากเปลี่ยนแปลง"
แต่โจทย์ยากมันจะอยู่ตอนที่พวกเขาได้ออกไป
ผมเพิ่งไปร่วมชั่วโมงบำบัดของบาทหลวงไททัส
นั่นเหมือนจะเป็นแนวคิดหลักในหมู่นักโทษที่นี่
พวกเขาใช้ศรัทธาเกิดใหม่ที่มีต่อศาสนา
เป็นวิธีที่จะบอกว่า "ผมจะไม่ทำอีก" ซึ่งสำหรับผม แค่นั้นยังดีไม่พอ
แรงกระตุ้นและสิ่งล่อใจซึ่งเคยชักนำพวกเขา
ให้ทำสิ่งที่พวกเขาได้ทำลงไปตอนอยู่ข้างนอก
ข่มขืนผู้หญิง
เด็กๆ…
ผมไม่เชื่อว่ามันจะลดลงไป
เพียงเพราะพวกเขาโอบรับพระเจ้า
แต่เมื่อดูจากทุกอย่างแล้ว
พวกเขาก็ยังมีใครบางคน
อย่างน้อยพวกเขาก็มีใครบางคนในคุก
ที่พยายามเข้าถึงความคิดจิตใจของพวกเขา
เพื่อบอกพวกเขาว่าสิ่งที่พวกเขาทำมันผิด
เมื่อพวกเขาออกไป พวกเขาไม่ควรทำมันอีก
แต่พวกเขาจะเชื่อมันจริงๆ หรือไม่ เวลาเท่านั้นที่จะเป็นเครื่องพิสูจน์
(วันที่ 6)
วันนี้ผมจะออกไปนอกเรือนจำโรเว
พร้อมนักโทษสองคน ซึ่งอยู่ในกลุ่มผู้โชคดีจำนวนไม่มาก
ที่ได้ไปรับโทษที่เหลือให้ครบ ในเรือนจำฟาร์มเตเตเร
ที่นี่ นักโทษสามารถฝึกหัดทักษะอาชีพได้
คุณติดคุกมานานเท่าไร
ห้าปีครับ
ถนนขรุขระมากเลย
คุณรู้สึกยังไงที่ได้ขึ้นมานั่งบนรถคันนี้
- ผมรู้สึกดีใจมาก - ดีใจเหรอ
ผมดีใจที่ได้ออกจากสถานที่ที่ทารุณ
แล้วคุณทำความผิดอะไร
ข่มขืน
- คุณโดนข้อหาข่มขืนเหรอ - ข่มขืนครับ
- แล้วคุณล่ะ - ร่วมประเวณีในเครือญาติ
ประเวณีในเครือญาติ
โดนหนึ่งกระทงเหรอ
โดนสองกระทง สอง
ครั้งแล้วครั้งเล่า
เวลาที่ผมถามพวกเขาว่า พวกเขาติดคุกเพราะอะไร
ผมแทบจะรู้คำตอบอยู่แล้ว
มันคือคดีล่วงละเมิดทางเพศ
ผู้หญิงและเด็กผู้หญิง
แต่ฟังแล้วผมก็ยังตกใจอยู่ดี ผมยังตกใจ
ทันทีที่ผมเห็นเรือนจำแห่งนี้
มันเหมือนเป็นอีกโลกหนึ่ง
มันต่างจากโรเวมาก
มันดูมีอิสระมากกว่า
นักโทษที่นี่มีอิสระที่จะเดินเตร่ไปมามากกว่า
และนักโทษหลายคนก็ได้รับโอกาสมากกว่า
เพราะพวกเขาเป็นนักโทษที่ไว้ใจได้
ตอนนี้ที่นี่มีนักโทษ 36 คน
พวกเขาทุกคนได้มาที่นี่เพราะการทำตัวดี
นี่น่าจะเป็นคนที่ผมถูกบอกให้มาหา
- โจเซฟหรือเปล่า สวัสดี ผมราฟาเอล - สวัสดี
- โอเค ราฟาเอล - ใช่ครับ
โจเซฟใช้เวลาในวันที่เหลืออยู่ดูแลปศุสัตว์
- เราจะไปทำงานกันตรงนั้นเหรอ - ใช่
งานของผมคือดูแลหมู
ให้อาหารพวกมัน
คุณจะต้องทำความสะอาด
เหม็นชะมัด
โอเค มาเร็ว
- เราทำคอกไหนต่อ - คอกนั้นกับคอกนั้น
โอเค หลบไป
ดี ไปๆ
งานนี้มันห่วยแตกเป็นบ้าเลย
ดูเจ้าตัวเล็กน่ารักนี่สิ
- อืม - ดูนั่นสิ ตัวนั้นเล็กกว่าอีก
ลูกหมูตัวน้อยๆ
ลูกหมู ใช่ มันอายุสองสัปดาห์แล้ว
- สองสัปดาห์ - ใช่
โอเค ตาคุณ
งานนี้ได้เงินหรือเปล่า
สามดอลลาร์ต่อวัน
- ดอลลาร์โซโลมอนเหรอ - ใช่ครับ
นั่นเท่ากับ 35 เซ็นต์สหรัฐฯต่อวัน
ดูตัวนี้สิ แกอึอีกแล้ว
ไปๆ
คุณต้องผสมมัน
พวกมันร้องเพราะได้กลิ่นอาหารหรือเปล่า
- พวกมันได้กลิ่น - พวกมันรู้ว่ากำลังจะได้กิน
ใช่
- ซีเมนต์นั่นสะอาด เราจะเทมัน… - โอเค
- พอไหม - อืม พอแล้ว
ทำไมผมถึงต้องทำงานหนักทั้งหมดเนี่ย
วันนี้คุณพักสินะ
- คุณให้ผมทำงานหนักเหรอ - ใช่ครับ
ผมขอหนึ่งดอลลาร์จากสามดอลลาร์ของคุณแล้วกัน
ได้
โจเซฟติดคุกมาแล้ว 15 ปี
เขาบอกผมว่าเขาต้องโทษจำคุกตลอดชีวิต ในข้อหาฆาตกรรมภรรยาตัวเอง
คืนนั้นเรานอนกันอยู่แล้วผมก็ฝัน
คุณฝันอะไร
ผมฝันเห็นพ่อแล้วก็ผู้ชายอีกสองคน
ผมคิดว่าสองคนนี้
คิดจะวางยาผม
ผมก็เลยโกรธจัด
และหยิบมีดมาแทงเธอ
ผมคิดว่าผมฟันเธอซ้ำๆ แบบนี้ 20 ครั้ง
แล้วคุณคิดว่าช่วงเวลาที่ติดคุก
มันเปลี่ยนคุณไปในแง่ไหนบ้างไหม ทำให้คิดต่างไปไหม
แน่นอนครับ ผมรู้จักควบคุมความโกรธ
ไม่โมโหง่าย
พระเจ้าอยากให้เรารักกัน
แล้วคุณหวังให้อนาคตของคุณ
เป็นแบบไหน
ผมจะสร้างโรงเลี้ยงหมูและเป็ดไก่
แล้วก็จะปลูกผักด้วย
โจเซฟอาจจะได้เป็นอิสระในอีกไม่กี่เดือน
และผมก็หวังว่าเขาจะไปได้สวย กับอาชีพเกษตรกร
เรือนจำฟาร์มเตเตเรได้มอบโอกาสให้กับเขา
เมื่อเทียบกับโรเวแล้ว ที่นี่ได้มอบโอกาส
คนเหล่านี้ได้พัฒนาทักษะ เพื่อใช้สมัครงานตอนที่ได้ออกไป
ฉะนั้นที่นี่จึงให้อะไรแก่นักโทษมากกว่าที่โรเว
เมื่อกลับมาที่ตึกของผมที่โรเว
ผมรู้สึกว่ามันทึมทึบยิ่งกว่าเก่า
(วันที่ 7)
โอเค หนึ่ง เอาเลย
นับหนึ่ง
สอง
นี่คือวันสุดท้ายของผมที่ทัณฑสถานกลางโรเว
คุณโอเคแน่ใช่ไหม
ผมโอเคครับ พอได้แล้วล่ะ
ผมมาบอกลาน่ะ เพราะผมกำลังจะถูกปล่อยตัวแล้ว
- ผมอยู่ครบกำหนดแล้ว - โอเค
เวลาของคุณมาถึงแล้วนี่เอง
คงสุขสุดๆ หรืออะไรแบบนั้น
โชคดีนะ ผมคงพูดได้แค่นี้ โชคดีกับสิ่งที่จะเกิดขึ้นต่อไป
หวังว่าคุณจะไม่ต้องกลับมาอีก ผมพูดได้แค่นี้
- อืม - อืม
- ขอบคุณมาก - ขอบคุณ
ก่อนจะกลับ ผมอยากคุยกับผอ.เรือนจำ ผู้บัญชาการนีดดี้
สบายดีนะ
ผู้หญิงคนแรกที่มารับตำแหน่งนี้
เธอเพิ่งเข้ามาสร้างความเปลี่ยนแปลง ได้แค่สองเดือนเท่านั้น
สิ่งแรกเลยที่ผมเห็น
ตอนเข้ามาที่เรือนจำก็คือสภาพของมัน
ทั้งกลิ่นน้ำเสีย ขยะที่เพ่นพ่าน
ผมเห็นหนู แมลงสาบ แมลงทุกชนิด
งบประมาณที่เราจะได้รับมันขึ้นอยู่กับรัฐบาล
ฉันเข้าใจว่าการมีสภาพแวดล้อมที่สะอาด
สำหรับเจ้าหน้าที่เรือนจำและหน่วยบริการ
คือเรื่องสำคัญที่จะต้องพิจารณา
เราได้ยกเอาปัญหานี้
ไปพูดกับคนในระดับบริหาร
และพวกเขารับรู้ถึงปัญหาทั้งหมดแล้ว
โอเค ผมดีใจที่ได้รู้ว่าคุณมีความตั้งใจ
และคุณเห็นในสิ่งที่ผมเห็น
ผมได้พบกับบาทหลวงไททัส
และได้คุยกับเขาเรื่องโปรแกรมบำบัดด้วยศรัทธา ที่เขากำลังทำอยู่
คุณคิดยังไงกับความท้าทายในการรับมือ
ผู้กระทำความผิดทางเพศบางประเภท
ฉันคิดว่าพฤติกรรมล่วงละเมิดเปลี่ยนไป
และโปรแกรมที่จัดไว้ก็มีประโยชน์มาก
แต่ในระยะยาว ฉันคิดว่าเราต้องมี
การให้คำปรึกษาเชิงจิตวิทยา
เพื่อบำบัดพฤติกรรมภายใน
นี่คือฝันในระยะยาว
แต่ตราบใดที่ฉันยังอยู่ที่ทัณฑสถาน
นั่นคือสิ่งที่ฉันอยากทำให้สำเร็จ
ผบ.นีดดี้และทีมของเธอมีแผนที่ทะเยอทะยาน
แต่จนกว่าที่พวกเธอจะได้ทรัพยากรที่เหมาะสม ในการบำบัดนักโทษ
พวกเธอก็ยังต้องพึ่งพาศาสนาและศรัทธาของคน ในการสร้างความเปลี่ยนแปลง
มันมีการริเริ่มในเชิงบวกทั้งที่โรเวและเตเตเร
และการขังผู้ชายเหล่านี้ไว้ ก็จะหยุดพวกเขาไม่ให้ก่ออาชญากรรม
แต่พวกเขามีทรัพยากรจำกัด
และจนกว่าจะเกิดความเปลี่ยนแปลง ในวงกว้างทั้งสังคม
ไม่ใช่แค่ที่เรือนจำแห่งนี้
การปรับพฤติกรรมชายเหล่านี้ จะยังคงเป็นโจทย์ใหญ่ต่อไป
คำบรรยายโดย วรพล ถาวรวรานนท์